
GENERALNI SEKRETARIAT VLADE REPUBLIKE SLOVENIJE
gp.gs@gov.si


	ZADEVA: Predlog Programa sofinanciranja Ministrstva za obrambo investicij v lokalno javno infrastrukturo v občini Kidričevo v letu 2026, zaradi obremenitev, ki jih povzroča delovanje Slovenske vojske  – predlog za obravnavo

	Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU – 1G, 65/14, 55/17, 163/22, 57/25 – ZF in 555/26) in 5. člena Uredbe o uporabi obrambnih zmogljivosti pri podpori državnih organov, sodelovanju s samoupravnimi lokalnimi skupnostmi in nevladnimi organizacijami (Uradni list RS, št. 30/11) ter v zvezi s prvim odstavkom 18. člena in 22. členom Zakona o financiranju občin (Uradni list RS, št. 123/06, 57/08, 36/11, 14/15 – ZUUJFO, 71/17, 21/18 – popr., 80/20 – ZIUOOPE, 189/20 – ZFRO, 207/21, 44/22 – ZVO-2, 17/25 93/25 – ZNUZJV in 14/26) je Vlada Republike Slovenije na ___ seji dne, ____________ pod ____ točko dnevnega reda, sprejela 
S K L E P
1. Vlada Republike Slovenije je potrdila Program sofinanciranja Ministrstva za obrambo investicij v lokalno javno infrastrukturo v občini Kidričevo za leto 2026 zaradi obremenitev, ki jih povzroča delovanje Slovenske vojske.
2. Sofinanciranje investicij v letu 2026 iz programa iz prejšnje točke, dogovorjene z Dogovorom o urejanju razmerij glede uporabe in upravljanja vojaške infrastrukture na območju Občine Kidričevo, ki ne bodo v predvidenem obsegu izvedene v letu 2026, se lahko prenesejo v leto 2027, s tem da mora Ministrstvo za obrambo v finančnem načrtu za leto 2027 zagotoviti ustrezen obseg pravic porabe finančnih sredstev.
                                                                                         mag. Janja Garvas				                                                                           generalna sekretarka
Priloga:
· Program sofinanciranja Ministrstva za obrambo investicij v lokalno javno infrastrukturo v občini Kidričevo v letu 2026 zaradi obremenitev, ki jih povzroča delovanje Slovenske vojske.
Prejmejo:
· Ministrstvo za obrambo,
· Ministrstvo za finance,
· Urad Vlade Republike Slovenije za komuniciranje,
· Generalni sekretariat,
· Vlade Republike Slovenije, Sektor za podporo KAZI.


	2. Osebe, odgovorne za strokovno pripravo in usklajenost gradiva:

	Uroš Korošec, sekretar, v.d. generalnega direktorja Direktorata za logistiko

	3. Zunanji strokovnjaki, ki so sodelovali pri pripravi dela ali celotnega gradiva:

	/

	4. Predstavniki vlade, ki bodo sodelovali pri delu državnega zbora:

	/

	5. Kratek povzetek gradiva:

	Z občino Kidričevo ima Ministrstvo za obrambo sklenjen poseben Dogovor o urejanju razmerij glede uporabe in upravljanja vojaške infrastrukture na območju občine Kidričevo, št. 411-1/2025-10 z dne 26. 6. 2025 (MO), oziroma št, 350-23/2021-7 z dne 20.5.2025 (Občina Kidričevo), ki med drugim predvideva tudi medsebojno sodelovanje glede uporabe vojaške infrastrukture v upravljanju Ministrstva za obrambo z upoštevanjem interesov lokalne skupnosti, kjer se izvajajo stalne vojaške aktivnosti.

Predviden obseg sofinanciranja, glede na sklenjen Dogovor z dne 26. 6. 2025 z Občino Kidričevo, je v letu 2026 do največ 740.000,00 EUR. V občini Kidričevo se v letu 2026 predvideva sofinanciranje investicij v lokalno javno infrastrukturo v višini 500.000,00 EUR za projekt Modernizacije dveh geolokacijsko zaporednih javnih poti: JP 665073 in JP 665072 ter sofinanciranje nakupa novega gasilskega vozila v višini 240.000,00 EUR. 
Obstoječi javni poti sta v makadamski izvedbi dolžine cca. 3313 m in predstavljata dovozno pot do strelišča Apače za potrebe Slovenske vojske. Z rekonstrukcijo zgoraj navedenih javnih poti se bo zmanjšala obremenjenost ostale cestne infrastrukture v občini Kidričevo. Dovozno pot bo uporabljala Slovenska vojska za izvajanje stalne vojaške aktivnosti z upoštevanjem interesov lokalne skupnosti.

	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	DA

	b)
	usklajenost slovenskega pravnega reda s pravnim redom Evropske unije
	NE

	c)
	administrativne posledice
	NE

	č)
	gospodarstvo, zlasti mala in srednja podjetja ter konkurenčnost podjetij
	NE

	d)
	okolje, vključno s prostorskimi in varstvenimi vidiki
	NE

	e)
	socialno področje
	NE

	f)
	dokumente razvojnega načrtovanja:
· nacionalne dokumente razvojnega načrtovanja
· razvojne politike na ravni programov po strukturi razvojne klasifikacije programskega proračuna
· razvojne dokumente Evropske unije in mednarodnih organizacij
	NE

	7.a Predstavitev ocene finančnih posledic nad 40.000 EUR:

Program sofinanciranja na območju občine Kidričevo v letu 2026 predvideva sofinanciranje projekta: Modernizacija dveh geolokacijsko zaporednih javnih poti: JP 665073 in JP 665072 do največ 500.000,00 EUR ter sofinanciranje nakupa novega gasilskega vozila v višini 240.000,00 EUR. 

Vsi infrastrukturni objekti, ki jih sofinancira država, so v lasti občine.



	I. Ocena finančnih posledic, ki niso načrtovane v sprejetem proračunu

	
	Tekoče leto (t)
	t + 1
	t + 2
	t + 3

	Predvideno povečanje (+) ali zmanjšanje (–) prihodkov državnega proračuna 
	
	
	
	

	Predvideno povečanje (+) ali zmanjšanje (–) prihodkov občinskih proračunov 
	
	
	
	

	Predvideno povečanje (+) ali zmanjšanje (–) odhodkov državnega proračuna 
	
	
	
	

	Predvideno povečanje (+) ali zmanjšanje (–) odhodkov občinskih proračunov
	
	
	
	

	Predvideno povečanje (+) ali zmanjšanje (–) obveznosti za druga javnofinančna sredstva
	
	
	
	

	II. Finančne posledice za državni proračun

	II.a Pravice porabe za izvedbo predlaganih rešitev so zagotovljene:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke
	Znesek za tekoče leto (t)
	Znesek za t + 1

	1914
Generalštab SV
	1914-26-0034
Nakup novega gasilskega vozila
	5865
Civilno vojaško sodelovanje / 4320 Investicijski transfer občinam
	

240.000,00

	/

	1914
Generalštab SV
	1914-6-0035 Rekonstrukcija dovozne poti
	5865
Civilno vojaško sodelovanje / 4320 Investicijski transfer občinam
	500.000,00
	/

	SKUPAJ
	740.000,00
	

	II.b Manjkajoče pravice porabe bodo zagotovljene s prerazporeditvijo:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke 
	Znesek za tekoče leto (t)
	Znesek za t + 1 

	
	
	
	
	

	
	
	
	
	

	SKUPAJ
	
	

	II.c Načrtovana nadomestitev zmanjšanih prihodkov in povečanih odhodkov proračuna:

	Novi prihodki
	Znesek za tekoče leto (t)
	Znesek za t + 1

	
	
	

	
	
	

	
	
	

	SKUPAJ
	
	

	7.b Predstavitev ocene finančnih posledic pod 40.000 EUR:
(Samo če izberete NE pod točko 6.a.)
Kratka obrazložitev

	8. Predstavitev sodelovanja z združenji občin:

	Vsebina predloženega gradiva (predpisa) vpliva na:
· pristojnosti občin,
· delovanje občin,
· financiranje občin.

	NE

	Gradivo (predpis) je bilo poslano v mnenje: 
· Skupnosti občin Slovenije SOS: DA/NE
· Združenju občin Slovenije ZOS: DA/NE
· Združenju mestnih občin Slovenije ZMOS: DA/NE

Predlogi in pripombe združenj so bili upoštevani:
· v celoti,
· večinoma,
· delno,
· niso bili upoštevani.

Bistveni predlogi in pripombe, ki niso bili upoštevani.


	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	NE

	V skladu s sedmim odstavkom 9. člena Poslovnika Vlade RS (Uradni list RS, št. 43/01, 23/02 – popravek, 54/03, 103/03, 114/04, 26/06, 21/07, 32/10, 73/10, 95/11, 64/12, 10/14, 164/20, 35/21, 51/21 in 114/21) se javnosti ni povabilo k sodelovanju, ker gre za predlog sklepa vlade.

	

	
                                    mag. Valentin Hajdinjak
                                               minister




Poslano:
· naslovniku
· DLO





















PROGRAM 
sofinanciranja Ministrstva za obrambo investicij v lokalno javno infrastrukturo v občini Kidričevo v letu 2026 zaradi obremenitev, ki jih povzroča delovanje slovenske vojske


Program sofinanciranja Ministrstva za obrambo (v nadaljevanju: MO) investicij v lokalno javno infrastrukturo iz sredstev državnega proračuna obsega investicijo, ki je povezana z uporabo lokalne javne infrastrukture na območju vadišča in strelišča Apače. Lokalna javna infrastruktura je zaradi uporabe s strani Slovenske vojske bistveno bolj obremenjena, kot zaradi uporabe s strani lokalne skupnosti. MO bo sodelovalo pri projektu Modernizacije dveh javnih poti JP 665073 in JP 665072 ter sofinanciranje nakupa novega gasilskega vozila.  

Medsebojno sodelovanje v občini Kidričevo se zaradi uporabe lokalne javne infrastrukture s strani Slovenske vojske ureja za enoletno obdobje, in sicer se izvaja v letu 2026. 

Program temelji na sklenjenem Dogovoru o urejanju razmerij glede uporabe in upravljanja vojaške infrastrukture na območju občine Kidričevo v letu 2026, št. 411-1/2025-10 z dne 26. 6. 2025 (MO), oziroma, št. 350-23/2021-7 z dne 20. 5. 2025 (Občina Kidričevo).

V letu 2026 je iz državnega proračuna predvideno sofinanciranje projekta v občini Kidričevo, za investicije v lokalno javno infrastrukturo v višini 500.000,00 EUR, pri čemer gre za  projekt Modernizacije dveh geolokacijsko zaporednih javnih poti: JP 665073 in JP 665072. Poleg tega se bo sofinanciralo še nakup novega gasilskega vozila v višini 240.000,00 EUR.  
Glede na obremenjenost cestne in komunalne infrastrukture, zaradi uporabe vojaških kompleksov v Občini Kidričevo, bo MO vlagalo v vzdrževanje dostopnih cest ter tako sodelovalo pri projektih izboljšanja komunalne infrastrukture na tem območju. Na območju Občine Kidričevo sta naslednji nepremičnini v lasti Republike Slovenije in upravljanju MO, ki se uporabljata za potrebe Slovenske vojske: skladišče Kidričevo v naselju Njiverce, vadišče in strelišče Apače. MO bo zaradi obremenjenosti občinskih lokalnih cest, komunalne in druge lokalne javne infrastrukture, v posledici uporabe nepremičnin v lasti Republike Slovenije in upravljanju MO, v letu 2026 sodelovalo z Občino Kidričevo pri njihovem vzdrževanju in posodabljanju, tako da bo sofinanciralo investicije v lokalno javno infrastrukturo.

Namen investicije je zagotavljanje varne, sodobne in trajnostne prometne infrastrukture za dostop do vojaškega strelišča v Apačah, ki bo omogočila nemoteno uporabo vojaškega objekta za usposabljanje Slovenske vojske, zmanjšala vpliv na lokalno okolje in prebivalce, nadgradila javno infrastrukturo, ki bo lahko koristila tudi civilnemu prebivalstvu (npr. gasilcem, civilni zaščiti, lokalnim prebivalcem). 

Cilji investicije so: vzpostavitev sodobnega dostopa do strelišča; obstoječa cesta je bila dotrajana, neprimerna za redni promet težkih vojaških vozil; nova cesta bo omogočala varen in učinkovit dostop za vojaško logistiko in izvajanje vaj; zagotovljena bo večja varnosti in zmanjšanje obremenitev za lokalno skupnost. Strelišče Apače je ključni del nacionalnega obrambnega sistema in načrtovanih vojaških reform. Investicija omogoča, da se bodo vojaške vaje izvajale doma, brez potrebe po tujih streliščih. S tem se krepi sodelovanje med Republiko Slovenijo in občino Kidričevo in se tako prispeva k regionalnemu razvoju, razvoju podeželskih območij (večja dostopnost, potencialna gospodarska raba, večja varnost za domačine), lahko tudi pomeni večjo vključenost lokalnih podjetij v gradnjo in vzdrževanje.

Osnova za sofinanciranje so sporazumno določeni kriteriji za ugotavljanje deležev vlaganja finančnih sredstev za financiranje rekonstrukcije infrastrukturnih objektov v uporabi Občine Kidričevo in MO, opredeljeni v Dogovoru o urejanju razmerij glede uporabe in upravljanja vojaške infrastrukture na območju Občine Kidričevo v letu 2026 (št. MORS 411-1/2025-10 z dne 26. 6. 2025 in št. Občina Kidričevo 350-23/2021-7 z dne 20. 5. 2025). Dejanska vrednost investicije Modernizacija dveh geolokacijsko zaporednih javnih poti: JP 665073 in JP 665072 bo določena na osnovi dosežene najugodnejše cene izbranega izvajalca na javnem razpisu, pri čemer je višina sofinanciranja MO, na podlagi sporazumno določenih kriterijev, določena vrednost do največ 500.000,00 EUR in nakup novega gasilskega vozila v vrednosti do največ 240.000,00 EUR. V primeru, da bo skupna vrednost projekta presegala ocenjeno vrednost, razliko poravna Občina.  

Modernizacija lokalne javne infrastrukture bo izvedena po postopkih in določbah Zakona o javnem naročanju. Postopke bo, kot investitor, vodila Občina Kidričevo, pod nadzorom MO. MO bo na podlagi izvedenih del plačalo dogovorjeni delež investicij občini po predložitvi dokazil o izvedbi investicij oziroma izvedbi in plačilu del. Plačilo sofinanciranja bo MO izvedlo s plačilom, sofinanciranja iz državnega proračuna. 

Neusklajenost glede višine sofinanciranja v priloženih dokumentih (Izsek iz proračuna občine Kidričevo in Obrazec 3 NRP) bo Občina Kidričevo skladno s priloženo izjavo župana Antona Leskovarja, št. 351-41/2025 z dne 10. 7. 2026, ustrezno spremenila ob naslednjem rebalansu proračuna oziroma spremembi NRP. 

Način plačila bo MO opredelilo v Pogodbi o sofinanciranju, ki jo bo na podlagi sprejetega Programa sofinanciranja MO investicij v lokalno javno infrastrukturo v letu 2026 v občini Kidričevo, zaradi obremenitev, ki jih povzroča delovanje Slovenske vojske, sklenilo z upravičencem sofinanciranja. 



Priloge:

· Dogovor o urejanju razmerij glede uporabe in upravljanja vojaške infrastrukture na območju občine Kidričevo,  št. 411-1/2025-10 z dne 26. 6. 2025 (MO), oziroma, št. 350-23/2021-7 z dne 20.5.2025 (Občina Kidričevo), 
· Izjava župana o uvrstitvi projekta v NRP občine Kidričevo, št. 351-41/2025 z dne 10. 7. 2026,
· Izsek iz proračuna občine Kidričevo za leto 2026,
· Obrazec 3: Načrt razvojnih programov: OB045-25/0004 ,
· Mnenje Službe Vlade RS za zakonodajo, št. 411-6/2026/2 z dne 22. 7. 2026,
· Mnenje Ministrstva za finance, št. 411-8-1611-2 z dne 5. 8. 2026.

